ประกาศจังหวัดอุตรดิตถ์ประกาศจังหวัดอุตรดิตถ์เรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟตะไล พลุ โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชน จากการจุดและปล่อยหรือกระทำการอย่างใดเพื่อให้บั้งไฟ ตะไล พลุ โคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดอุตรดิตถ์โดยความเห็นชอบร่วมกันของคณะกรมการจังหวัดอุตรดิตถ์ และสภาวัฒนธรรมจังหวัดอุตรดิตถ์จึงกำหนดมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล พลุ โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ ดังนี้ข้อ๑ ประกาศนี้เรียกว่า ประกาศจังหวัดอุตรดิตถ์เรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟตะไล พลุ โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศข้อ๒ ประกาศนี้ให้ใช้บังคับเฉพาะในเขตพื้นที่จังหวัดอุตรดิตถ์ในกรณีที่มีประกาศหรือคำสั่งใดซึ่งขัดหรือแย้งกับประกาศนี้ให้ปฏิบัติตามประกาศนี้แทนข้อ๓ ในประกาศนี้บั้งไฟ หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณี ลำตัวทำจากท่อทรงกลมโดยข้างในบรรจุเชื้อเพลิงดินประสิวและให้รวมถึงสิ่งที่ทำจากวัสดุอื่นที่ไม่ใช่ท่อทรงกลมด้วย โดยมีหางยาวเป็นไม้ไผ่หรือวัสดุอื่นที่คล้ายคลึงกันผูกมัดหรือผนึกเข้ากับลำตัวเพื่อถ่วงดุลให้เคลื่อนที่ ขึ้นสู่อากาศได้อย่างสมดุลหรือบางชนิดอาจไม่มีหางก็ได้ ท่อลำตัวจะเจาะรูบริเวณจุดศูนย์กลางของวงท่อเพื่อให้จุดชนวนเชื้อเพลิงและเป็นช่องส่งแรงดันของการกระทุจากข้างในท่อเพื่อขับเคลื่อนบั้งไฟให้พุ่งขึ้นสู่อากาศและให้หมายความรวมถึงวัตถุอื่นใดที่คล้ายคลึงกันตะไล หมายความถึงวัตถุที่ใช้สำหรับจุดให้พุ่งขึ้นสู่อากาศในการละเล่นตามประเพณี ลำตัวทำจากท่อทรงกลมข้างในบรรจุเชื้อเพลิงดินประสิวไม่มีหางแต่มีปีกเป็นรูปทรงกลมล้อมรอบท่อ ลำตัวมีปีกมีลักษณะเป็นวัสดุแผ่นบางมีขนาดกว้างพอสมดุลกับลำตัวท่อนดัดโค้งเป็นวงกลมล้อมรอบท่อ โดยมีท่อลำตัววางขวางอยู่ข้างในวงปีกโดยวางตามแนวเส้นผ่านศูนย์กลางของวงปีกปลายท่อ ทั้งสองข้างบรรจบกับวงปีกด้านในท่อลำตัวเจาะรูเพื่อเป็นที่จุดชนวนเชื้อเพลิงและเพื่อส่งแรงดันของการประทุจากข้างในท่อเพื่อขับเคลื่อนตะไลให้พุ่งขึ้นสู่อากาศและให้หมายความรวมถึงวัตถุอื่นใดอันคล้ายคลึงกันพลุ หมายความถึง ดอกไม้เพลิงชนิดหนึ่ง บรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกัน เมื่อจุดแล้วจะมีเสียงแตกระเบิดดังคล้ายเสียงปืนโดยหมายความรวมถึง ดอกไม้เพลิงอย่างอื่นที่จุดแล้วมีเสียงระเบิดดังเช่นว่านั้นด้วยซึ่งการผลิต การทำ การสั่งนำเข้า การค้า หรือการจำหน่าย ต้องเป็นไปตามที่บัญญัติในพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐โคมลอย โคมไฟ โคมควัน หมายความถึงวัตถุน้ำหนักเบาคล้ายบอลลูนขนาดเล็ก ที่มีทั้งลักษณะทรงกระบอก ทรงเหลี่ยมหรือที่คล้ายคลึงกัน โดยข้างในโคมจะกลวงเพื่อบรรจุควัน ก๊าซบางชนิด หรือใส่เชื้อเพลิงแล้วจุดไฟไว้ภายในแล้วแต่กรณีเพื่อให้เกิดก๊าซที่มีน้ำหนักเบาและสามารถผลักดัน หรือพาโคมให้ลอยขึ้นสู่อากาศได้และให้หมายความรวมถึงวัตถุอื่นใดอันคล้ายคลึงกันด้วยข้อ๔ ห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ ตะไล พลุ โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใดตามที่กล่าวในวรรคหนึ่ง โดยไม่ได้รับอนุญาตจากนายอำเภอแห่งท้องที่หรือกระทำการนอกสถานที่ที่ได้รับอนุญาตไว้ หรือโดยฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายน พ.ศ. ๒๕๕๙ ข้อ ๕ความในวรรคหนึ่งไม่ใช้บังคับกับบั้งไฟหรือตะไลที่มีน้ำหนักลำตัว ส่วนควบและอุปกรณ์รวมไม่เกิน ๕๐๐กรัมข้อ๕ การขออนุญาตจุดและปล่อยหรือกระทำการอย่างใดเพื่อให้บั้งไฟ ตะไล พลุ โคมลอย โคมไฟ โคมควันหรือวัสดุอื่นใดที่คล้ายคลึงกันขึ้นไปสู่อากาศตามประกาศนี้ ให้เจ้าของบั้งไฟ ตะไลพลุ โคมลอย โคมไฟ โคมควัน หรือวัตถุอื่นใดที่คล้ายคลึงกันเป็นผู้ขออนุญาตต่อนายอำเภอแห่งท้องที่ที่จะจุดและปล่อยดังกล่าวซึ่งผู้ขออนุญาตจะต้องเป็นบุคคลสัญชาติไทยที่มีอายุไม่ต่ำกว่า ๒๐ปีบริบูรณ์และเป็นผู้มีภูมิลำเนาอยู่ในเขตพื้นที่จังหวัดอุตรดิตถ์คำขออนุญาตและใบอนุญาตให้ใช้ตามแบบที่กำหนดไว้ท้ายประกาศนี้ข้อ๖การได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความผิดตามกฎหมายอื่นหากการจุดและปล่อยหรือกระทำการอื่นใดนั้นก่อให้เกิดความเสียหายแก่อากาศยานหรือเกิดความเสียหายแก่ชีวิตร่างกายหรือทรัพย์สินของประชาชน ชุมชนหมวด ๑บั้งไฟ ข้อ ๗กำหนดห้วงระยะเวลาในการจัดงานประเพณีบั้งไฟ และการจุดและปล่อยบั้งไฟ หรือวัตถุอื่นใดอันคล้ายคลึงกันเงื่อนไขการจุดและปล่อยบั้งไฟ(๑) ให้กระทำได้ในห้วงเดือนหกตามปฏิทินจันทรคติไทยนับแต่วันขึ้น ๑ ค่ำ เดือน ๖ ถึงวันแรม ๑๕ ค่ำ เดือน ๖ ของทุกปี(๒)อนุญาตให้จุดและปล่อยบั้งไฟได้แต่เฉพาะในการจัดงานประเพณีบุญบั้งไฟเท่านั้นและอนุญาตแต่เฉพาะหมู่บ้านที่เคยมีประวัติการจัดงานประเพณีบุญบั้งไฟมาก่อน โดยอนุญาตให้จัดงานหรือจุดและปล่อยบั้งไฟได้เพียง๑ วันต่อปี ภายในห้วงระยะเวลาตามที่กำหนดใน (๑)(๓)หมู่บ้านใดที่เคยมีประวัติการจัดงานประเพณีบุญบั้งไฟนอกเหนือจากห้วงเวลาตาม (๑) อันเป็นการเฉพาะตามเหตุผลความเชื่อของชนเผ่าหรือชุมชนนายอำเภอแห่งท้องที่อาจพิจารณาอนุญาตได้ตามสมควร โดยจำกัดให้จุดและปล่อยได้เพียง ๑วันต่อปี(๔)การจุดและปล่อยบั้งไฟ ต้องกระทำในระหว่างเวลา ๐๙.๐๐ นาฬิกา ถึงเวลา ๑๘.๐๐ นาฬิกา ณสถานที่และปริมณฑลที่ได้รับอนุญาต(๕)ก่อนจะมีการจัดงานประเพณีบุญบั้งไฟตาม (๑) (๒) และ (๓)ในแต่ละปีจะต้องได้รับความเห็นชอบจากที่ประชุมคณะกรรมการหมู่บ้าน/ชุมชน หรือประชาชนของหมู่บ้านหรือชุมชนที่จะจัดงานนั้นก่อนและเมื่อได้รับความเห็นชอบแล้วให้เสนอชื่อบุคคลที่มีความเหมะสมซึ่งมีภูมิลำเนาในพื้นที่ตำบลนั้นจำนวนไม่น้อยกว่าแปดคนและได้รับความยินยอมจากบุคคลดังกล่าวเพื่อให้กำนันท้องที่สำหรับหมู่บ้านหรือนายกองค์กรปกครองส่วนท้องถิ่นสำหรับชุมชนทำการแต่งตั้งเป็นคณะกรรมการจัดงานเพื่อให้มีหน้าที่รับผิดชอบดำเนินการจัดงานให้เป็นไปตามประกาศนี้และเพื่อรับผิดชอบในความเสียหายร่วมกับเจ้าของบั้งไฟต่อบุคคลผู้อาจได้รับความเสียหายจากการจัดงานนั้นเสร็จแล้วให้คณะกรรมการจัดงานดำเนินการขออนุญาตจัดงานประเพณีบุญบั้งไฟโดยทำเป็นหนังสือยื่นต่อนายอำเภอแห่งท้องที่ล่วงหน้าไม่น้อยกว่า ๒๐ วันก่อนวันจัดงานเมื่อได้รับอนุญาตเป็นหนังสือแล้วจึงจะจัดงานประเพณีบุญบั้งไฟในหมู่บ้านหรือชุมชนนั้นๆ ได้การพิจารณาอนุญาตตามวรรคก่อนให้นายอำเภอแห่งท้องที่พิจารณาถึงประวัติการจัดงานประเพณีของหมู่บ้าน/ชุมชนที่ยื่นคำขอว่าเคยมีประเพณีการจัดงานดังกล่าวมาก่อนหรือไม่กรณีสั่งอนุญาตให้นายอำเภอแห่งท้องที่จัดทำบันทึกข้อตกลงความรับผิดชอบในทางแพ่งของคณะกรรมการจัดงานและเจ้าของบั้งไฟที่ต้องรับผิดชอบร่วมกันต่อชีวิตร่างกาย หรือทรัพย์สินของประชาชน ซึ่งอาจได้รับความเสียหายจากการจัดงานดังกล่าว(๖)การขออนุญาตจุดและปล่อยหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นสู่อากาศ จะยื่นคำขออนุญาตได้ต่อเมื่อนายอำเภอแห่งท้องที่ได้อนุญาตให้จัดงานประเพณีบุญบั้งไฟในหมู่บ้านหรือชุมชนนั้นๆ แล้ว ทั้งนี้ให้ยื่นขอรับใบอนุญาตก่อนวันจุดและปล่อยบั้งไฟไม่น้อยกว่า ๑๕ วัน(๗)แม้นายอำเภอแห่งท้องที่จะได้อนุญาตให้จัดงานประเพณีบุญบั้งไฟหรืออนุญาตให้จุดและปล่อยบั้งไฟได้ตามที่มีผู้ยื่นคำขอแล้วหากมีกรณีจำเป็นเร่งด่วนหรือมีเหตุอันสมควรเพื่อสวัสดิภาพ ความปลอดภัย หรือเพื่อประโยชน์สุขของประชาชนแล้วให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้(๘) กรณีมีการเสด็จพระราชดำเนินของพระมหากษัตริย์ พระราชินีพระบรมวงศานุวงศ์ หรือมีการเดินทางของผู้สำเร็จราชการแทนพระองค์ในพื้นที่จังหวัดอุตรดิตถ์หรือในพื้นที่จังหวัดใกล้เคียงโดยทางเครื่องบิน ให้งดการจุดและปล่อยบั้งไฟโดยเด็ดขาดและให้เลื่อนการจุดหรือปล่อยออกไปตามที่นายอำเภอแห่งท้องที่นั้นจะเห็นเป็นการสมควรข้อ๘ กำหนดชนิด ขนาดและจำนวนบั้งไฟหรือวัตถุอื่นใดอันคล้ายคลึงกัน(๑)บั้งไฟที่จะใช้ในการจุดและปล่อยต้องผลิตจากวัสดุหรืออุปกรณ์ที่มีน้ำหนักเบาและไม่มีส่วนผสมของโลหะ เว้นแต่ลวดที่ใช้มัดหรือยึดท่อลำตัวเข้ากับหางบั้งไฟ(๒)สารเคมีที่ผลิตเป็นเชื้อเพลิงของบั้งไฟจะต้องเป็นโปตัสเซี่ยมไนเตรท (KNO) หรือสารดินประสิวโดยไม่อนุญาตให้ใช้สารชนิดอื่นที่ไหม้ปะทุได้ในระดับแรงดันสูงที่สุดกว่าสารดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนอาจเกิดอันตรายต่อเครื่องบินขณะบินผ่านได้(๓)ขนาดเส้นผ่านศูนย์กลางวงในของท่อลำตัวบั้งไฟหรือวัตถุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน๓.๕ นิ้ว เพื่อป้องกันอันตรายที่อาจเกิดขึ้น(๔)อนุญาตให้จุดและปล่อยบั้งไฟหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศด้วยประการใดได้จำนวนสูงสุดไม่เกิน ๑๐๐ บั้งต่อหนึ่งวัน โดยเป็นหน้าที่ของนายอำเภอแห่งท้องที่ในการกำหนดจำนวนที่เหมาะสมและจัดให้มีการควบคุมบัญชีการอนุญาตในการจัดงานประเพณีบุญบั้งไฟในแต่ละครั้งในแต่ละหมู่บ้านข้อ๙ สถานที่จุดและปล่อยบั้งไฟหรือวัตถุอื่นใดที่คล้ายคลึงกันหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ที่นายอำเภอแห่งท้องที่อนุญาตให้จัดงาน ทั้งนี้ให้นายอำเภอกำหนดพื้นที่ที่แสดงขอบเขตปริมณฑลในการอนุญาตให้ชัดเจน โดยต้องคำนึงถึงความเสี่ยงต่อการเกิดอันตรายจากอัคคีภัยสายไฟ คลังน้ำมัน ชุมชนและสถานที่สำคัญต่าง ๆ ด้วยข้อ๑๐มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อยบั้งไฟหรือวัตถุอื่นใดที่คล้ายคลึงกัน(๒)ในการจุดและปล่อยบั้งไฟหรือวัตถุอื่นใดที่คล้ายคลึงกัน ห้ามมิให้มีการนับคะแนนการจับเวลา การขานเวลา การขานตัวเลขอื่น ๆ หรือกระทำเครื่องหมายหรือสัญลักษณ์ใด ๆอันเป็นการบ่งชี้ถึงการบอกเวลาการขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ชนะกัน(๓)ห้ามปิดกั้นทางสาธารณะหรือทางหรือสถานที่เข้าสู่บริเวณงานหรือสถานที่จัดงานประเพณีบุญบั้งไฟ(๔)ห้ามจำหน่ายบัตรค่าเข้าชมหรือเรียกเก็บค่าเข้าชมการจุดและปล่อยบั้งไฟหรือกระทำการอื่นใดในลักษณะแอบแฝงเพื่อเก็บค่าเข้าชมหรือหารายได้โดยมิชอบ เช่นจัดให้มีการเรี่ยไรหน้างาน การแจกซองฎีกาผ้าป่า การตั้งตู้รับบริจาคหรือการบังคับเรียกเก็บเงินจากผู้เข้าชมงานโดยวิธีอื่นใดข้อ๑๑มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ผู้ได้รับอนุญาตตามความในข้อ ๔ วรรค ๑ ต้องพร้อมแสดงใบอนุญาตต่อเจ้าหน้าที่ที่เกี่ยวข้องเมื่อมีการขอตรวจในขณะจุดและปล่อยบั้งไฟหรือวัตถุอื่นใดที่คล้ายคลึงกัน(๒)ผู้ได้รับอนุญาตตามความในข้อ ๔ วรรคหนึ่ง ต้องนำเลขที่ใบอนุญาตไปเขียนหรือประทับ หรือโดยวิธีอื่นใดลงในบั้งไฟในตำแหน่งที่บุคคลทั่วไปสามารถมองเห็นได้อย่างชัดเจนโดยจะต้องเป็นตำแหน่งหรือส่วนที่เหลืออยู่เมื่อบั้งไฟตกลงมาสู่พื้นดินหลังการจุดและปล่อยซึ่งการเขียนหรือประทับ หรือโดยวิธีอื่นใดดังกล่าวให้ใช้สี น้ำหมึกหรือสารเคมีอื่นใดที่ทนต่อความร้อนหรือขูดลบออกได้ยาก(๓)ผู้ได้รับอนุญาตตามความในข้อ ๔ วรรคหนึ่ง หรือบุคคลผู้รับมอบหมายจากคณะกรรมการจัดงานให้เป็นผู้จุดชนวนบั้งไฟจะต้องเป็นผู้ที่มีความรู้ความชำนาญในการนั้นและมีสภาพร่างกายที่พร้อมต่อการปฏิบัติหน้าที่ ทั้งนี้ให้จุดชนวนบั้งไฟได้เมื่อได้รับสัญญาณความปลอดภัยจากคณะกรรมการจัดงานแล้วเท่านั้น(๔)ฐานสำหรับจุดบั้งไฟจะต้องมีความชันหรือความลาดเอียงที่เหมาะสม ไม่ทำให้เกิดภยันตรายจากการจุดและปล่อยบั้งไฟต่อผู้เข้าชมงานหรือประชาชนหรือทรัพย์สินในบริเวณนั้นหรือบริเวณใกล้เคียงซึ่งจะต้องผ่านการตรวจสอบจากเจ้าหน้าที่ที่ได้รับมอบหมายจากนายอำเภอแห่งท้องที่ก่อนจึงจะจุดและปล่อยบั้งไฟได้(๕)ผู้ได้รับอนุญาตและคณะกรรมการจัดงานต้องจัดสถานที่จัดงานและจุดและปล่อยบั้งไฟให้มีความปลอดภัยโดยต้องกันหรือจัดให้ผู้เข้าชมหรือบุคคลที่เกี่ยวข้องอยู่ห่างจากฐานจุดและปล่อยดังกล่าวในระยะไม่น้อยกว่า๕๐ เมตร และฐานจุดหรือปล่อยดังกล่าวต้องอยู่ห่างจากชุมชนที่พักอาศัยในระยะที่ปลอดภัยไม่ทำให้เกิดภยันตรายหรือความเสียหาย(๖)เมื่ออำเภอได้อนุญาตให้มีการจุดและปล่อยบั้งไฟต่อคณะกรรมการจัดงานแล้ว จะต้องแจ้งศูนย์ควบคุมการบินหรือท่าอากาศยานทราบล่วงหน้าก่อนกำหนดจุดหรือปล่อยบั้งไฟไม่น้อยกว่า๗ วัน(๗)คณะกรรมการจัดงานจะต้องจัดให้มีผู้ประสานงานการจุดบั้งไฟที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินหรือท่าอากาศยานก่อนการจุดและปล่อยบั้งไฟในวันเวลา ที่ได้รับอนุญาต ตลอดจนเฝ้าติดตามการติดต่อจากศูนย์ควบคุมการบินหรือท่าอากาศยานตลอดระยะเวลาที่จุดและปล่อยบั้งไฟรวมทั้งให้แจ้งศูนย์ควบคุมการบินหรือท่าอากาศยานทราบเมื่อสิ้นสุดการจุดและปล่อยบั้งไฟหมวด ๒ตะไล ข้อ๑๒การจุดและปล่อยหรือกระทำการอื่นใดให้ตะไลหรือวัตถุอื่นใดอันคล้ายตะไลขึ้นไปสู่อากาศสามารถกระทำได้ในเทศกาลหรือในวาระโอกาสอันสำคัญหรือตามประเพณีความเชื่อของหมู่บ้านหรือชุมชนใดๆ โดยไม่จำกัดห้วงระยะเวลา แต่จะต้องเป็นไปด้วยความเหมาะสมและได้รับอนุญาตจากนายอำเภอแห่งท้องที่ที่จะจุดและปล่อยตามประกาศนี้ข้อ๑๓ ให้นำความในหมวด ๑ ข้อ ๗ (๗), (๘) ข้อ ๘ ข้อ ๙ ข้อ ๑๐ และข้อ ๑๑ ของประกาศนี้มาใช้บังคับการจุดและปล่อยตะไลหรือวัตถุอื่นใดอันคล้ายคลึงกันโดยอนุโลมและข้อความใดในหมวดดังกล่าวที่กล่าวถึงคณะกรรมการจัดงานให้หมายความถึงผู้ได้รับอนุญาตตามความในข้อ๔ วรรคหนึ่งหมวด ๓พลุ ข้อ๑๔ห้ามมิให้ผู้ใดจุดและปล่อยหรือกระทำ การอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้ยกเว้นการจุดพลุในงานที่จังหวัดและอำเภอจัดให้มีขึ้น ทั้งนี้งานที่จังหวัดและอำเภอจัดให้มีขึ้นนั้นไม่รวมถึงกรณีส่วนราชการหรือหน่วยงานของรัฐอื่นหรือองค์กรปกครองส่วนท้องถิ่นจัดให้มีขึ้นเองข้อ๑๕กำหนดระยะเวลาหรือห้วงเวลาในการจุดและปล่อย(๑)ให้กระทำได้ในงานพิธีจุดเทียนชัยถวายพระพร เนื่องในโอกาสวันเฉลิมพระชนมพรรษา งานสดุดีเฉลิมพระเกียรติอื่นๆ หรืองานเฉลิมพระเกียรติของพระบรมวงศานุวงศ์ตามเวลาและตามจำนวนที่เห็นสมควรหรือตามที่ทางราชการกำหนด(๒) ให้กระทำได้ในเทศกาลลอยกระทงช่วงเวลา ๑๘.๐๐ - ๒๔.๐๐ น.เทศกาลส่งท้ายปีเก่าต้อนรับปีใหม่ช่วงเวลา ๒๓.๐๐ น. ของคืนวันที่๓๑ ธันวาคม - ๐๑.๐๐ น. ของวันที่ ๑ มกราคมของทุกปี กระทำได้ในเทศกาลหรืองานรื่นเริงอื่นที่มีการจัดขึ้นเป็นประจำทุกปีงานฌาปนกิจศพช่วงเวลา ๑๒.๐๐ - ๑๗.๐๐ น. หรืองานอื่น ๆที่มีประวัติหรือมีประเพณีการจุดพลุในงานนั้นมาก่อนตามช่วงเวลาที่ได้รับอนุญาตได้ตามที่นายอำเภอพื้นที่พิจารณากำหนดตามความเหมาะสมข้อ๑๗ กำหนดสถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑)ให้กระทำได้ในสถานที่ราชการ หน่วยงานของรัฐ เอกชนตามที่นายอำเภอแห่งท้องที่จะพิจารณาอนุญาต(๒)สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันในระยะ ๓๐๐เมตร หรือโรงพยาบาลใด ๆ ในระยะ ๑๐๐ เมตรข้อ๑๘ ให้นำความในหมวด ๑ ข้อ ๑๐ (๑) -ข้อ ๑๐ (๓) ของประกาศนี้มาใช้บังคับกับการจุดหรือปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศด้วยโดยอนุโลมข้อ๑๙มาตรการป้องกันและรักษาความปลอดภัยและการอื่นใด เพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามผู้ใดจำหน่ายพลุหรือวัตถุอื่นใดอันคล้ายคลึงกันในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๒)พลุที่จะนำมาจุดและปล่อยตามประกาศนี้ ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ตามแบบป.๒) หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕)หมวด ๔โคมลอย โคมไฟ โคมควัน ข้อ๒๐ห้ามมิให้ผู้ใดจุดและปล่อยหรือกระทำการอย่างใด เพื่อให้โคมลอย โคมไฟโคมควัน หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในหมวดนี้ข้อ๒๑กำหนดระยะเวลาในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึง(๑)ให้กระทำได้ในงานเทศกาลวันลอยกระทงในแต่ละปี โดยโคมควันให้จุดและปล่อยได้ในช่วงเวลา ๐๙.๐๐ นาฬิกา ถึงเวลา ๑๗.๐๐ นาฬิกา สำหรับโคมไฟโคมลอย ให้จุดและปล่อยได้ในช่วงเวลา ๑๘.๐๐ นาฬิกา ถึงเวลา ๒๔.๐๐ นาฬิกา(๒)ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยโคมควันให้จุดและปล่อยในช่วงเวลา ๐๙.๐๐ นาฬิกา ถึงเวลา ๑๗.๐๐นาฬิกา สำหรับโคมไฟ หรือโคมลอยให้จุดและปล่อยในช่วงเวลา ๑๘.๐๐ นาฬิกาของคืนวันที่๓๑ ธันวาคม ถึงเวลา ๐๑.๐๐ นาฬิกา ของวันที่ ๑ มกราคมของทุกปี(๓)นอกเหนือจาก (๑) และ (๒) กรณีงานเทศกาล งานรื่นเริง งานประเพณีอื่นใดที่มีการจัดขึ้นเป็นประจำทุกปีหรืองานอื่นๆ ที่มีประวัติหรือมีประเพณีการจุดหรือปล่อยโคมลอย โคมไฟ โคมควัน ในงานนั้นมาก่อนข้อ๒๒ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกันซึ่งจะทำการจุดและปล่อยนั้นจะต้องมีขนาดและรูปแบบของโคมลอยตามมาตรฐานผลิตภัณฑ์ชุมชน เลขที่ มผช. ๘๐๘/๒๕๕๒ตามที่กำหนดในประกาศสำนักงานมาตรฐานผลิตภัณฑ์อุตสาหกรรมเรื่อง ยกเลิกและกำหนดมาตรฐานผลิตภัณฑ์ชุมชน ฉบับที่ ๑๕๑๑ (พ.ศ. ๒๕๕๒)โคมลอย ลงวันที่ ๑๗ กุมภาพันธ์ พ.ศ. ๒๕๕๒ ดังนี้(๑)ตัวโคมต้องมีปริมาตรไม่เกิน ๑ ลูกบาศก์เมตร เส้นผ่านศูนย์กลางไม่เกิน ๙๐ เซนติเมตรสูงไม่เกิน ๑๔๐ เซนติเมตร และทำจากวัสดุธรรมชาติ(๒)ส่วนที่เป็นเชื้อเพลิงของโคมให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมหรือเชือกทนไฟ เชือก หรือลวดอ่อน เบอร์ ๒๔(เส้นผ่านศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร(๓)ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย(๔)จำนวนการจัดและปล่อยต่อ ๑ สถานที่ใน ๑ วัน ต้องไม่เกิน ๑๐๐ โคมข้อ ๒๓ สถานที่จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน ต้องเป็นไปตามหลักเกณฑ์ดังนี้(๑)พื้นที่เฝ้าระวังพิเศษระดับ ๑ (พื้นที่สีแดง) เป็นพื้นที่ห้ามจุดและปล่อยโคมโดยเด็ดขาด คือ บริเวณแนวขึ้นลงของเครื่องบิน สนามบินที่อยู่ห่างจากทางขึ้นลงของเครื่องบินห่างข้างละ ๔.๖ กิโลเมตร(๒)พื้นที่อื่นให้กระทำได้เมื่อได้รับอนุญาตจากนายอำเภอแห่งท้องที่ โดยให้นายอำเภอระบุพื้นที่การจุดและปล่อยโคมลอยโคมไฟ โคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อยข้อ๒๔ ให้นำความในหมวด ๑ ข้อ ๑๐ (๑) -ข้อ ๑๐ (๓) ของประกาศนี้มาใช้บังคับกับการจุดหรือปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศโดยอนุโลมข้อ๒๕มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑)ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดอันคล้ายคลึงกันในวัด สถานศึกษา ทางสาธารณะหรือที่สาธารณสถานเว้นแต่เป็นพื้นที่นายอำเภอระบุไว้ตามข้อ ๒๓ (๒)(๒)ให้ผู้ได้รับอนุญาตจัดให้มีผู้ประสานการจุดและปล่อยโคมลอย โคมไฟ โคมควันหรือวัตถุอื่นใดอันคล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินหรือท่าอากาศก่อนการจุดและปล่อยในวันเวลาที่ได้รับอนุญาต ตลอดจนเฝ้าติดตามการติดต่อจากศูนย์ควบคุมการบินหรือท่าอากาศยานตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินหรือท่าอากาศยานทราบเมื่อเสร็จสิ้นการจุดและปล่อย(๓)ให้นายอำเภอแห่งท้องที่ที่อนุญาตให้มีการจุดและปล่อยโคมลอย โคมไฟ โคมควัน หรือวัตถุอื่นใดอันคล้ายคลึงกันรายงานการอนุญาตทุกครั้งให้ผู้ว่าราชการจังหวัดทราบก่อนการจุดปล่อยและเมื่ออำเภอได้อนุญาตให้มีการจุดและปล่อยโคมลอยโคมไฟ โคมควัน หรือวัตถุอื่นใดอันคล้ายคลึงกันแล้ว จะต้องแจ้งศูนย์ควบคุมการบินหรือท่าอากาศยานทราบล่วงหน้าก่อนกำหนดจุดหรือปล่อยไม่น้อยกว่า๗ วันประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๑กุมภาพันธ์ พ.ศ. ๒๕๖๐พิพัฒน์ เอกภาพันธ์ผู้ว่าราชการจังหวัดอุตรดิตถ์[เอกสารแนบท้าย]๑. คำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๒.ใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อย บั้งไฟ พลุ ตะไลโคมลอย โคมไฟ โคมควัน หรือวัตถุอื่นใดที่คล้ายคลึงกัน(ดูข้อมูลจากภาพกฎหมาย)ภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๐ ง/หน้า ๓๐/๑๐ เมษายน ๒๕๖๐